Situaţie gravă în India. A crescut, din nou, numărul de infectări cu COVID-19: Peste 50.000 într-o singură zi.
India a fost lovită de un nou val de infectări cu COVID-19. Autorităţile au dat vina pe startul sezonului de festivaluri hinduse. Situaţia poate să devină şi mai gravă în capitala New Delhi, anunţă experţii în sănătate.
India se confruntă cu o nouă creşte a numărului de persoane infectate cu noul coronavirus. Datele publicate joi anunţă peste 50.000 de noi cazuri, relatează AP News. Numărul total de decese a ajuns la 124.315.Capitala New Delhi este în impas. În ultimele 24 de ore au fost raportate 6.842 de cazuri noi, iar cele active au depăşit borna de 37.000. Oficialii au dat vina pe începerea sezonului de festivaluri hinduse şi au atras atenţia că situaţia poate fi şi mai gravă, din cauza numărului mare de persoane din pieţe şi supermarket-uri.Experţii în sănătate sunt de părere că New Delhi va avea de suferit în continuare din cauza infectărilor cu COVID-19, în special din cauza temperaturilor tot mai mici şi a poluării tot mai mare.Cu 8,3 milioane de cazuri confirmate de coronavirus, India este ţara cea mai lovită de acest virus, după Statele Unite ale Americii.